钦定古今图书集成/历象汇编/乾象典/第096卷 > 朱子语类 > 《道州观野火》吕温
## 钦定古今图书集成/历象汇编/乾象典/第096卷 > 朱子语类 > 《道州观野火》吕温

南风吹烈火，焰焰烧楚泽。阳景当昼迟，阴天半夜赤。
过处若彗扫，来时如电激。岂复辨萧兰，焉能分玉石。
虫蛇尽烁烂，虎兕出奔迫。积秽一荡除，和气始融液。
尧时既敬授，禹稼斯肇迹。遍生合颖禾，大秀两岐麦。
家有《京坻》咏，人无沟壑戚。乃悟焚如功，来岁终受益。